Invisalign

Invisalign er et tannreguleringsprodukt av gjennomsiktig plast. Produktet produseres av Align Technology, et internasjonalt selskap basert i San Jose, California. Behandlingsprosessen begynner med at det tas en avstøpning av pasientens tenner. Deretter lages det en datamodell som sammenligner nåværende tannstilling med ønsket resultat. Disse resultatene brukes så for å tilpasse de individuelle skinnene etter individuelt behov. Estetisk sett har visalign den fordelen at den kan tas av og på og er vanskeligere å legge merke til enn tannregulering av metall, men til gjengjeld kan produktet bare brukes til mindre og mer moderate justeringer. Det kan heller ikke brukes før tennene er ferdig utviklet, typisk i 15-årsalderen for jenter og 17-årsalderen for gutter. Behandlingstiden er i snitt mellom 9 og 15 måneder, og antall skinner som blir brukt er typisk 18-30 stk.


== Historie ==
Selskapet ble grunnlagt i 1997 av amerikanerne Zia Chishti og Kelsey Wirth. Produktet ble først godkjent av FDA i 1998. Mellom 1997 og 2000 skaffet selskapet 140 millioner dollar i investorkapital, og utvidet aggressivt i det amerikanske markedet. Da selskapet gikk på børs i 2001, skaffet det til veie 130 millioner dollar ekstra. Grunnleggerne forlot selskapet og startet opp konkurrenten Orthoclear i 2005. Dette førte til flere rettslige kontroverser. Ved begynnelsen av 2012 fantes det mer enn 2 millioner pasienter som benyttet seg av Invisalign. Mesteparten av disse befinner seg i Nord-Amerika, hvor mesteparten av tannlegene har blitt opplært i bruken av produktet. Det opprinnelige konseptet bak Invisalign ble først unnfanget av Zia Chishti, en dataingeniør som la merke til at tennene fortsatte å bevege seg etter at bøylen ble tatt av. Ved å legge en usynlig plastskinne over tennene var det mulig å dytte de tilbake i posisjon. Han designet så et program som gjorde det mulig å fremstille plastskinner med samme egenskap som konvensjonelle tannreguleringer.


=== Produktetablering ===
Tannleger og odontologiske eksperter var til å begynne med skeptiske til Invisalign og produktets påståtte egenskaper. Skepsisen var stor spesielt ettersom grunnleggeren ikke hadde noen erfaring å vise til, eller utdannelse innen odontologi å vise til. I år 2000 planla Align Technology å bruke 31 millioner dollar på en markedsføring som bl.a New York Times hevdet ville bli en av de mest aggressive markedsførinskampanjene noensinne sett innen tannhelse. Tidlig på 2000-tallet brukte selskapet nesten alle pengene sine på markedsføring og reklame. Selskapet tapte ca. 18 millioner dollar hvert år, og befant seg i en kritisk fase. Grunnleggerne Wirth og Chichsti trakk seg fra selskapet i henholdsvis 2001 og 2003 etter lengre tids uenighet med styret. Markedsføringskostnadene ble så kuttet til ca. En tredjedel av sin opprinnelige størrelse.


=== Senere utvikling ===
Bruken av Invisalign vokste fra 80 000 pasienter i 2002 til 175 000 i 2004. Selskapet vant flere flere priser for industrielt/medisinsk design, og entreprenørskap. I 2003 traff selskapet en milepæl da det var det første året hvor de kunne vise til fortjeneste. I 2005 utvidet selskapet til Japan, og innen 2008 hadde mer enn 500,000 pasienter brukt Invisalign. I 2012 hadde dette tallet vokst til 2 millioner.


== Fordeler og ulemper ==
Det som ofte nevnes som en ufordel med Invisalign er at produktet er svært kostbart og ofte ikke i stand til å behandle komplekse tannstillings problemer. I tillegg må man benytte seg av nye tannskinner med visse mellomrom, vanligvis annenhver uke, ettersom skinnene ikke kan justeres manuelt. Videre, etter ferdig behandling, må man ofte fortsette å bruke skinne om natten permanent, da tennene ellers vil begynne å bevege seg tilbake til sin gamle stilling. Hovedfordelen er at Invisalign skinnene ser bedre ut estetisk, og er mer komfortable å bruke. Skinnene kan tas av og på etter eget ønske og dette gjør det enklere å vedlikeholde en god munnhygiene. Det anbefales å ha på skinnene i 22 timer i døgnet, så åpner den resterende tiden opp for å spise og pusse tenner.  


== Referanser ==


== Eksterne lenker ==
(en) Offisielt nettsted